Vajza e Bob Marlit ka shkruar një libër e frymëzuar nga këngët e babait të saj
Libri me titull “One love” mbështetet tek kënga me të njëjtin titull.
Muzikanti xhamaikan Bob Marli vdiq 30 vjet më parë në moshën 36 vjeçare. Por trashëgimia e tij, si legjendë e muzikës Rege, ende jeton. Fëmijët e tij janë të ndikuar nga muzika e babait të tyre. Sëfundmi, vajza e tij e madhe, Sedella, shkroi një libër me figura për fëmijë të frymëzuar nga kënga e Bob Marlit “One Love”. “One Love” është kënga e famashme e Bob Marlit e viteve 1970. Kjo këngë është për paqen dhe mirësinë. 44 vjeçarja Sedella Marli është vajza e madhe e Bob Marlit. Ajo ka tre fëmijë. Libri “One love” rrëfen historinë e një vajze të vogël që përpiqet të organizojë fqinjët e saj për të bërë komunitetin e tyre një vend më të mirë. Mesazhi i vajzës në libër është i njëjtë me mesazhin e këngës së babait të Sedellës; dashuria bashkon njerëzit e u jep atyre fuqinë për të realizuar gjëra të mëdha. Sedella thotë se ajo dëshiron që ky mesazh të kuptohet nga lexuesit e vegjël. Sedella dëshiron që të mbajë gjallë trashëgiminë e të atit, por ajo merret edhe me muzikë. Ajo interpreton me grupin “Melody Makers”, ku këndon sëbashku me vëllezërit e saj Ziggi, Stiv dhe motrën e saj Sharon. Ajo thotë se duke risjellë Bob Marlin në këngët e saj nuk do të thotë të jetosh nën hijen e tij. Sedella është gjithashtu një stiliste. Ajo ka krijuar një koleksion me veshje për femra të quajtur “Catch A Fire”, titulli i njërës prej këngëve të Bob Marlit. Vizatimet në librin “One love” janë krijuar nga Vanesa Brantlei Njuton. Sedella Marli po punon për libirin e saj të dytë të titulluar “Three little birds”, sërish e frymëzuar nga një këngë e babait të saj.